Pügalrist

**Pügalrist** ehk **oktogramm** on maailmas väga levinud iidne sümbol, mida on tuntud nii Euroopas kui ka islamimaades. Eesti rahvapärases ornamendis on kaheksa tipuga risti (pügalristi) ehk kaheksakanna motiivistik laialt levinud. Sageli on kaheksaharulised tähed keerukad ning mitmekihilised, tähe sisse on kombineeritud teisi kujundeid: ruute, rombe, kolmnurki, riste. Võib oletada, et käsitöömeistrid tugevdasid sel moel sümboli väge. Arvatakse, et kaheksakanna märki ei võtnud me üle mitte kristlikult kirikult, vaid see sümbol esines meie rahvakultuuris varem. Pügalrist on Eesti ja teiste Põhjala rahvaste muistne sümbol. See on rist – kristliku maailma kõige tähtsam kujund – pügalatega. Geomeetriliselt on pügalrist oktogramm ehk korrapärane tähtkaheksanurk – tähekujuline hulknurk, millel on kaheksa külge ja kaheksa tippu ning mille küljed on ühepikkused ja sisenurgad ühesuurused.

Kaheksakand on seotud viisnurgaga, vahel nimetataksegi kaheksakanda kahekordseks viisnurgaks. Märki on kasutatud mitmesugustes nõidumistoimingutes. Teda on tarvitatud harilikult siis, kui viisnurk ei mõjunud. Ühe joonetõmbega joonistatuna on ta Euroopas laialt tuntud maagilise õnnetoova nõiamärgina, armastuse ja viljakuse sümbolina.

## Pügalrist Eesti sümboolikas

*Muhu vanemas käsitöös on kaheksakand üks kesksemaid motiive. 19. sajandi keskpaiku oli Muhu rõivaste ilustustele iseloomulik just toosama, männamotiiviga geomeetriline ornament. Paigutatud enamasti kaheksanurga sisse, on ta nn Muhu männana Muhu tikandi ja kudumite põhialuseks. Sümbol leidis kasutust ka teistel käsitööesemetel: õllekannudel kohtab neid harvem, veimevakakaantel ja kirstudel mõnevõrra sagedamini. Märki tehti uste kohale, aknalaudadele – et hinged tagasi tuleksid. Vanad eestlased uskusid, et hinged tulevad läbi selle, allilmaga seotud värava. Kaheksakanda on ka õuemärgina kasutatud. Motiiv leidis kasutust ka ehetel.
*Valge pügalrist on kujutatud Keila valla vapil, Valjala valla, Risti valla, Muhu valla ja võrukeste lipul.
*Kahekordne roheline ja kollane pügalrist Kullamaa valla vapil sümboliseerib ümbruskonna kaht peamist keskust, Kullamaad ja Koluveret, ning osutab ühtlasi kohalike inimeste vaimuerksusele ja kultuuritraditsioonidele.
*Kolm rohelist pügalristi on kujutatud Rapla valla lipul. Seal tähistavad need rahvuslikke traditsioone, samuti Rapla omapärast kahe torniga kirikut.
*Kollane pügalrist Põdrala valla vapil ja lipul on rahvaliku vaimsuse järjekestvuse võrdkuju.
*Isamaa ja Res Publica liidu sümbol.

## Pildid Eestist

Fail:Lääne-Harju valla vapp.svg|Lääne-Harju valla vapp
Fail:Lääne-Harju valla lipp.svg|Lääne-Harju valla lipp
Fail:Rapla valla vapp.svg|Rapla valla vana vapp
Fail:Rapla vald flag.svg|Rapla valla vana lipp
Fail:Võro lipp.png|Võrukeste lipp
Fail:Muhu Valla vapp.svg|Muhu valla vapp
Fail:Flag of Muhu Parish.svg|Muhu valla lipp
Fail:Haljala valla vapp.svg|Haljala valla vapp
Fail:Flag of Haljala Parish.svg|Haljala valla lipp
Fail:Piirissaare valla vapp.gif|Piirissaare valla vapp
Fail:Piirissaare valla lipp.gif|Piirissaare valla lipp
Fail:Viljandi valla vapp.svg|Viljandi valla vapp
Fail:Viljandi valla lipp.png|Viljandi valla lipp
Fail:Nõo valla vapp.svg|Nõo valla vapp
Fail:Nõo valla lipp.gif|Nõo valla lipp
Fail:Saaremaa-valla-vapp.svg|Saaremaa valla vapp
Fail:Saaremaa vald lipp.svg|Saaremaa valla lipp
Fail:EE 11 Laimjala.png|Laimjala valla vapp
Fail:Flag of Laimjala Parish.svg|Laimjala valla lipp
Fail:EST Risti vald COA.png|Risti valla vapp
Fail:Coat of arms of Keila vald.svg|Keila valla vapp
Fail:Flag of Keila vald.svg|Keila valla lipp
Fail:Kullamaa valla vapp.gif|Kullamaa valla vapp
Fail:Flag of Kullamaa Estonia.svg|Kullamaa valla lipp
Fail:Põdrala valla vapp.gif|Põdrala valla vapp
Fail:Põdrala valla lipp.gif|Põdrala valla lipp
Fail:Karja kirik taevalagi 2005.jpg|Karja kiriku taevalagi


## Pildid mujalt

* Mordva lipu keskel on tumepunane päikesemärk. Punane sümboliseerib elu, inimeste ajaloolist mälu ja kehastust, valge eesmärkide ja vaimu puhtus ning sinine maad, vee rohkust, vabadust ja kiiret arengut. Päikesemärk – karmiinpunane kaheksakand on päikese sümbol ning sümboliseerib heatahtlikkust, südamlikku soojust ning avatust.
* Udmurtia lipuvärvid pärinevad udmurtide rahvariietelt. Valge sümboliseerib igavikku ja taevast, punane elurõõmu ja päikest ning must maad ja stabiilsust. Kaheksaharuline päikesemärk on õnne sümbol, mis kaitseb inimesi halva eest.
* Karjala vapil kujutatakse tagajalgadel seisvat karu lipu värvide taustal. Vapil sümboliseerib punane valatud verd, helesinine Karjala jõgesid ja järvi ning roheline metsi. Vapi kuldne raam kujutab vasakul pool kuuse- ja paremal männimetsi. Vapi ülaosas on kuldne kaheksakand. https://geraldika.ru/symbols/234

Fail:Coat of arms of Mordovia.svg|Mordva Vabariigi vapp
Fail:Flag of Mordovia.svg|Mordva Vabariigi lipp
Fail:Coat of arms of Udmurtia.svg|Udmurdi Vabariigi vapp
Fail:Flag of Udmurtia.svg|Udmurdi Vabariigi lipp
Fail:Coat of arms of the Republic of Karelia.svg|Karjala Vabariigi vapp
Fail:Parikkala.vaakuna.svg|Parikkala valla vapp
Fail:Flag of Szekely Land.svg|Seekelite lipp
Fail:Flag of Ust-Luzhskoe (Leningrad oblast).png|Ust-Luga lipp


## Vaata ka

*Muhu mänd ehk kaheksakand
*rist
*kuuskand

## Viited